
Hvad Haanden former, erAandens Spor.


Med Flint har Oldbonden tømret, kriget.


Hver Spaan du finder i Danmarks Jord


er Sjæl af dem, der har bygget Riget.


Vil selv du fatte


dit Væsens Rod,


skøn på de Skatte,


de efterlod!


Johannes V. Jensen [1925]







Forord


Det følgende er en fri projektopgave med materiale, prøveform A. Projektet drejer sig om en mindre udstilling om stenalderen på Agersø. Efter refleksionen over formålet med at lave en udstilling på en så lille ø følger beskrivelsen af selve udstillingen. Baggrundsmaterialet for de udstillede stenredskaber og de 7 plancher findes i 3 efterfølgende kapitler om de arkæologiske fund, en perspektivering af Agersøs stenalder og en række originale dokumenter. Jeg har besøgt udvalgte beboere på Agersø og registreret deres fund af stenredskaber. Disse fund er udgangspunktet for særudstillingen om stenalderen på Agersø. Særudstillingen skal indgå i Agersø Museum, der åbner 1. juli 2012 på adressen Egholmvej 1, Agersø, 4230 Skælskør.


I særudstillingen er der kun blevet plads til en lille del af de oldsager, som beboerne havde liggende. Bortset fra et ubetydeligt flintmateriale, der henligger på Sorø Museum (SVM 1247 og SVN 1275), er jeg ikke stødt på andre stenredskaber med angivelse af detaljeret stedsangivelse på Agersø end de fund, der vises i kapitlet om de arkæologiske fund.


Jeg vil gerne takke følgende på Agersø for hjælp og fremvisning af oldsager: Egon Berntsen, Marianne Malmqvist Carlsen, Maj-Britt Andersen (der opbevarede afdøde Svend Larsens fine samling), Susanne Carlsen, Lis Birgit Linde Holst Hansen, Karl Erik Hansen, Mette Lindelof, Sven Christiansen, Britt Christiansen, Else ”Post” Pedersen, Jens Serup. Endvidere vil jeg gerne takke Helga Schütze, Nationalmuseet, for hjælp.






Refleksion


Hvorfor et historisk museum på Agersø?


Med museumsloven fra 2002 fik landsdelsmuseerne en styrket stilling. Det betød, at de fik ansvaret for de såkaldte tvangsudgravninger i forbindelse med byggeprojekter og dermed en væsentlig indkomst fra bygge- og anlægsarbejder. Ideen var også, at landsdelsmuseerne fik en direkte adgang til de lokale arkæologiske fund og dermed en vigtig kontakt til borgerne. Det er også denne nye direkte kontakt, der er beskrevet i et idékatalog, Borgernes Museer, som Organisationen Danske Museer (ODM) udgav i 2011. I Borgernes museer (Smidt-Jensen og Jensen 2011, s. 9 og s.17) kan man på den ene side læse: ”Vi skal i endnu højere grad end i dag fremover arbejde med identitet og identitetsforståelse – og områdets ”lokale dna””, men så: ”Blot må et museum aldrig blive afhængigt af frivillig arbejdskraft. Det kan aldrig blive andet end et supplement.”.


Museumsloven til trods er der samtidig opstået mange privat initierede museer ud over landet. Dette er dog ikke nyt. Faktisk er de fleste landsdelsmuseer opstået på privat initiativ. F.eks. blev Roskilde Museum, der i dag er et af de største landsdelsmuseer, oprettet i 1929 og havde i de første 40 år ingen faste medarbejdere, og var i 50 år ledet af historielæreren ved Roskilde Kathedralskole, lektor Niels A. Christiansen. Han alene administrede alle indkomne museumsgenstande; således også min kammerat William og min samling fra en yngre stenalderboplads i Brordrup Mose, som beskrevet s.138 nedenfor, og som i sit lokale og begrænsede indhold kan sammenlignes med den særudstilling, som jeg beskriver i det følgende. De sidste års tiltag fra Kulturministeriet er ønsker om museumssammenlægninger, der nu sker over hele landet, hvilket kun kan forstås som en bevægelse bort fra borgerne og det lokale. Dette vil nok give anledning til flere private museumsinitiativer.


Når der er ansat lige så mange på museerne i Danmark som f.eks. i politiet (ca. 8.000) [Strandgaard 2010, s.10], har dette sin rod i et ønske fra befolkningen om at kende sin egen forhistorie. De offentligt drevne museer har ikke altid en god forståelse for private museumsinitiativer. I de fleste oversigtsbøger om museer er en udstilling som den, der planlægges på Agersø, og som jeg beskriver i det følgende, slet ikke på deres liste over mulige museumskategorier [se f.eks. Ambrose and Paine 2006, s.7]. Som det fremgår mange steder i ”Borgernes Museer”, er de offentlige museers hovedopgaver forskning og formidling. Herved opnår man let, at de gamle og forhistoriske sager, der er knyttet til bestemte steder, bliver af mindre interesse, da de naturligvis i mange tilfælde ikke giver væsentlige input til forskningen, der i stadig stigende grad går i retning af international arkæologi.


Men for beboere på Agersø og mange andre lokaliteter i det, der nu lidt uheldigt betegnes ”udkantsdanmark”, er der et behov for at forstå sig selv i en lokal kontekst. Og det er ikke nyt: Johannes V. Jensen [Jensen 1925] digtede om betydningen af at føle sig forbundet med de fjerne forfædre gennem de spor, de har efterladt i landskapet: ”Vil selv du fatte dit Væsens Rod, skøn paa de Skatte, de efterlod!”. Samme tanke lå bag bevægelsen: ”Grav hvor du står” i 1970erne. I skønlitteraturen spiller stederne en stor rolle netop i de seneste år. Lektor i litteraturvidenskab Dan Ringgaard giver i sin bog Stedssans [2010, s.153] følgende definition af et sted: ”Man kan betragte et sted som en palimpsest, som en lokalitet, der indeholder lag på lag af betydning, og (...) tilsammen danner et myldrende fortidigt kor af stemmer”. Sammenfattende skriver han [Ringgård 2010, s.7]: ”Intet kan finde sted uden sted”, der koncist fortæller, hvorfor vi er bundet så stærkt til steder. Efter min mening er det denne stedbundne følelse, der betinger ønsket om lokale private museer.


Hvad er der at vise frem på Agersø Museum?


Initiativet henimod et museum på Agersø har medført, at beboerne har ransaget deres udhuse og lofter efter gamle ting. Der er f.eks. doneret gamle møblementer fra de lokale hjem til museet og en disk og et kasseapparat fra den gamle købmandsforretning i Agersø by. En slæde, man for måske 100 år siden brugte under isvintre til at transportere syge og fødende kvinder til Skælskør til behandling, er også dukket op. Nu afdøde Lars Peter Nielsen fra Agersø samlede gamle ting på Agersø hele livet, og de blev ved hans død deponeret på Skælskør Bymuseum (del af Vestsjællands Museum), men nåede heldigvis ikke at blive registreret af Kulturstyrelsen (tidligere Kulturarvstyrelsen), så de er nu leveret tilbage til Agersø. Det drejer sig om 20 store flyttekasser bl.a. med de folkedragter, der for mere end 100 år siden og op til for nylig blev brugt ved den årlige Helligtrekongers maskerade.


Mit projekt er en udstilling om stenalderen på Agersø. Her er vi så heldige, at gårdejerne har gemt de gennem årtier opsamlede stenalderredskaber (næsten udelukkende yngre stenalder). Denne anseelige samling af oldsager på Agersø har jeg registreret i kapitlet ”Arkæologiske fund” s.27. Det er altsammen løsfund på bestemte lokaliteter. Der gemmer sig helt sikkert flere oldsager, også fra yngre stenalder, men hvor mange der findes med angivelse af fundsted, er mere usikkert.


De oldsager fra Agersø, der er bragt til opbevaring på de offentlige museer, er næsten alle forsvundet. I 1808 udgravede kaptain Høegh Guldberg med sin bataljon gravhøjene på Agersø og sendte de fine slebne økser til Professor Nyerups ny udstilling i København (Nationalmuseets forløber) [Federspiel 2005, s.89]. Endvidere flyttede han de store sten væk fra gravhøjene på bøndernes marker. To af kaptain Guldbergs breve fra 1808 er gengivet i kapitlet ”Dokumenter” s.120. Pastor Axel Garboe skriver i sin bog om Agersø (Agersø 1938, s.18), at der har været mindst 5 dysser på vestsiden og 3 på østsiden af Agersø. Der er nu kun 2 tilbage (og reminiscenser af en på Egholm og af en nord for Agersø by). Sammenligner vi med Professor Niels H. Andersens undersøgelser ved Sarup på Fyn [Andersen 2009], var der i ca. samme areal som Agersø også kun 2 fredede gravhøje tilbage i 1986, mens der i dag er registreret 100 nedlagte gravhøje. De 12 km2 omkring det berømte Sarupanlæg er i dag fredede. Det ville være en spændende opgave at finde og registrere nedlagte gravhøje på Agersø. De lokale beboere på Agersø har fortalt mig, at de fra de arkæologiske myndigheder har fået at vide, at der ville være penge til at renovere de meget forfaldne, fredede langdysser på Agersø. Men hvornår det kan ske, er uvist.


I 2009 blev Vestsjællands Museum involveret i en byggemodningssag fra Agersøgård. Den arkæologiske udgravning afdækkede et 2-skibet hus fra yngre stenalder, men der blev kun fundet få flintafslag. Forundersøgelsen konkluderede, at der ingen grund var til at fortsætte undersøgelsen. Fundet har ikke fundet plads i min særudstilling.


Endnu et eksempel på, at Agersø er blevet stedmoderligt behandlet, er den store sølvskat, der blev fundet på Agersø i 1800-tallet, og som ifølge Helga Schütz på Nationalmuseet i dag er opblandet med mange andre sølvskatte fra Danmark.


Hvorfor en særudstilling om stenalderen?


Stenalderen er overalt. Ingen tidsalder er bedre repræsenteret end stenalderen. Forfatteren Christine Reimer skriver i 1895 om Agersø i 3 kronikker i Berlingske Tidende: ”At den tidlig har været kjendt og paaagted, fremgaaer af den store Rigdom på Oldsager fra Stenalderen, der er pløjet op af dens Jordsmon;” (se senere i kapitlet ”Dokumenter” s.136), og det er stadig sandt. Man går kun få meter på enhver mark på Agersø, før man finder et afslag eller et redskab fra stenalderen. Grunden til, at vi har stenredskaber fra så langt et tidsrum er selvfølgelig, at de er uforgængelige. Selv hvis de er forkalkede eller gået i stykker, er der umiskendelige tegn på, at stenaldermanden har fremstillet dem. For landmændene såvel som de, der bor i Agersø by, er dette velkendt. De fleste har fundet slebne økser, lejlighedsvis også redskaber fra den ældre stenalder. Agersøbeboerne kan fornemme et fællesskab, der strækker sig over 12.000 år, og det knytter dem til stedet og jorden. Agersø Museum vil i ordets egentligste forstand blive et hjemstavnsmuseum, og stenalderen er en særlig vigtig del [Paludan-Müller 1994, s.41].


OEBPS/images/cover.jpg
Stenalderen pi Agerso

En s@rudstilling

Poul Erik Lindelof
Saxo og Niels Bohr Institutet
Kebenhavns Universitet

ArchaeoPhysics





OEBPS/nav.xhtml




		Epigraf



		Forord



		Indholdsfortegnelse



		Refleksion

		Hvorfor et historisk museum på Agersø?



		Hvad er der at vise frem på



		Hvorfor en særudstilling om stenalderen?



		Særudstillingens indhold.



		Særudstillingens målgrupper.



		Virkemidlerne.



		Agersø Museums økonomi.



		Litteraturliste.









		Udstillingen

		Museets placering på Agersø



		Museumsbygningen



		Museumsrummet og særudstillingens placering



		Agersø Museum (”Historiestalden”)



		De to glasmontrer



		Montre no. 1



		Montre no. 2.



		Udstillingsbord.



		Planche 1.



		Planche 2.



		Planche 3.



		Planche 4.



		Planche 5.



		Planche 6.



		Planche 7.









		Arkæologiske fund.

		Fund fra rensdyrjægernes tid.



		Fund fra maglemose-, kongemose- og ertebøllekulturen.



		Fund fra yngre stenalder ordnet efter fundsted.

		A. Egholm



		B. Bøgvig Strand.



		C. Snede Skov.



		D. Skovgårdens mosehul.



		E. Skovgårdens matrikel.



		F. Strand ved Digevej.



		G. Øksegårdens 2 matrikler.



		H. Øst for Agersøgård.



		I. Syd for Digevej (dysse).



		J. Agersø Havn.



		K. Sydlige veststrand.



		L. Enghavens strand.



		M. Enghavens strand (Skålstenen).



		N. Egon Bentsens gårds matrikel.



		O. Lige nord for fyret (dysse).



		P. Lige syd for fyret.



		Q. Omøsundgårdens matrikel.



		R. Omøsundgårdens mosehul.



		S. Lindegårdens matrikel.



		T. Helleholm.















		Perspektivering.

		Agersø, et lille ø-samfund i Storebælt.



		Agersøs topografi.



		Agersøs geologi.



		Rensdyrjægere.



		Agersøs kystlinie.



		Yngre stenalder på en lille ø.



		Bopladserne.



		111 Det rituelle landskab.



		Litteratur









		Dokumenter



		Tilladelse fra Slagelse Kommune til etablering af Agersø Museum (2009)



		Kaptain J. Høegh Guldberg til Pastor F.L. Thanch, Skælskør (1808)



		Kaptain J. Høegh Guldberg til Pastor F.L. Thanch, Skælskør (12/11 1808)



		Christine Reimer: Agersø I



		Christine Reimer: Agersø II, Berlingske Tidende 6/7, 7/8 & 8/8 (1895)



		Christine Reimer: Agersø III, Berlingske Tidende 6/7, 7/8 & 8/8 (1895)



		Dokumenter vedrørende Roskilde Museum anno 1956 (2004)

		Dokument (2) (2004) (Roskilde Museums hjemmeside):



		Dokument (3) (2004) (Roskilde Museums hjemmeside):



















		Kolofon









Page List





		1



		2



		3



		4



		5



		6



		7



		8



		9



		10



		11



		12



		13



		14



		15



		16



		17



		18



		19



		20



		21



		22



		23



		24



		25



		26



		27



		28



		29



		30



		31



		32



		33



		34



		35



		36



		37



		38



		39



		40



		41



		42



		43



		44



		45



		46



		47



		48



		49



		50



		51



		52



		53



		54



		55



		56



		57



		58



		59



		60



		61



		62



		63



		64



		65



		66



		67



		68



		69



		70



		71



		72



		73



		74



		75



		76



		77



		78



		79



		80



		81



		82



		83



		84



		85



		86



		87



		88



		89



		90



		91



		92



		93



		94



		95



		96



		97



		98



		99



		100



		101



		102



		103



		104



		105



		106



		107



		108



		109



		110



		111



		112



		113



		114



		115



		116



		117



		118



		119



		120



		121



		122



		123



		124



		125



		126



		127



		128



		129



		130



		131



		132



		133



		134



		135



		136



		137



		138



		139



		140



		141



		142











OEBPS/images/1_2.jpg





